cyanic-selkie/wikianc huggingface dataset:
Ουίνφιλντ Σκοτ Χάνκοκ
Η Ανοικοδόμηση
Η νέα αποστολή του Χάνκοκ τον βρήκε επί κεφαλής της Πέμπτης Στρατιωτικής Περιφέρειας, που περιελάμβανε το Τέξας και τη Λουιζιάνα. Σχεδόν αμέσως μετά την άφιξή του, ο Χάνκοκ κέρδισε την εύνοια του λευκού συντηρητικού πληθυμσού εκδίδοντας τη Γενική Διαταγή του Υπ' Αριθμόν 40 της 29ης Νοεμβρίου 1867. Στη διαταγή εκείνη, η οποία συντάχθηκε ενώ ταξίδευε προς τη Νέα Ορλεάνη, ο Χάνκοκ εξέφρασε αισθήματα υπέρ της πολιτικής του Προέδρου Τζόνσον, γράφοντας ότι αν οι κάτοικοι της περιφερείας διαβιούσαν ειρηνικά και οι πολιτικοί υπάλληλοι εκτελούσαν τα καθήκοντά τους, «η στρατιωτική δύναμη θα παύσει να ηγείται και η πολιτική διοίκηση θα ανακτήσει τη φυσική και δικαιωματική κυριαρχία της». Η διαταγή του Χάνκοκ ενεθάρρυνε τους λευκούς Δημοκράτες σε όλη την έκταση του Νότου, οι οποίοι ήλπιζαν να επανέλθουν στην πολιτική διακυβέρνηση γρηγορότερα, αλλά προκάλεσε δυσφορία στους μαύρους και τους Ρεπουμπλικανούς στον Νότο, οι οποίοι φοβούνταν επιστροφή στα προπολεμικά θέσφατα της κυριαρχίας των συντηρητικών λευκών. Η Γενική Διαταγή Υπ' Αριθμόν 40 του Χάνκοκ γρήγορα καταδικάστηκε από τους Ρεπουμπλικανούς στην Ουάσιγκτων, ειδικότερα δε από τους Ριζοσπάστες, ενώ ο Πρόεδρος Τζόνσον την ενέκρινε ολόκαρδα. Αδιαφορώντας για την κατάσταση στην Ουάσιγκτων, ο Χάνκοκ σύντομα έθεσε τα λόγια του σε πράξη, αρνούμενος τις απαιτήσεις των τοπικών Ρεπουμπλικανών πολιτικών να χρησιμοποιείσει την ισχύ του για ν' ανατρέψει εκλογικά αποτελέσματα και δικαστικές ετυμηγορίες, ενώ επίσης κατέστησε γνωστό ότι η ανοικτή στάση θα καταπνιγόταν. Η δημοτικότητα του Χάνκοκ εντός του Δημοκρατικού κόμματος ανήλθε σε τέτοιο σημείο που θεωρήθηκε πιθανός προεδρικός υποψήφιος για το κόμμα αυτό στις εκλογές του 1868. Αν και ο Χάνκοκ συγκέντρωσε σημαντικό αριθμό συνέδρων στο συνέδριο του Δημοκρατικού Κόμματος του 1868, οι προεδρικές του φιλοδοξίες έμειναν ανεκπλήρωτες. Μολαταύτα, στο εξής αναγνωρίστηκε ως μέλος μία σπάνιας ράτσας στην πολιτική: ως ένας που πίστευε στις αρχές του Δημοκρατικού κόμματος για τα δικαιώματα των πολιτειών και την περιορισμένη κυβέρνηση, αλλά του οποίου το ανταποσχιστικό αίσθημα ήταν άμεμπτο
Επιστροφή στις Πεδιάδες
Μετά την νίκη του Στρατηγού Γκραντ στος προεδρικές εκλογές του 1868, οι Ρεπουμπλικανοί κατείχαν ακλόνητη εξουσία στην ουάσιγκτων. Ως εκ τούτου, ο Χάνκοκ βρέθηκε να μετατίθεται ακόμη μία φορά, αυτή τη φορά μακρυά από την ευαίσθητη αποστολή της ανασυγκρότησης του Νότου, στη σχετική στασιμότητα του Διαμερίσματος της Ντακότας. Το Διαμέρισμα κάλυπτε τη Μιννεσότα, τη Μοντάνα και τις Ντακότες. Όπως και στην προηγούμενή του διοίκηση στη Δύση, ο Χάνκοκ ξεκίνησε με μία συνέλευση με τους Ινδιάνους αρχηγούς, αλλά αυτή τη φορά ήταν πιο επιτυχημένος στην εγκαθίδρυση ειρηνικών προθέσεων. Οι σχέσεις επιδεινώθηκαν το 1870, πάντως, όταν σε μία στρατιωτική εκστρατεία διεπράχθη μία σφαγή εναντίον των Μαυροπόδαρων. Οι σχέσεις με τους Σιού επίσης έγιναν φιλόνικες ως αποτέλεσμα καταπατήσεων από λευκούς στους Μαύρους Λόφους, κατά παράβασιν της Συνθήκη του Φορτ Λάραμι. Παρ' όλα αυτά, ο πόλεμος απετράπη προς το παρόν και στη μεγαλύτερη διάρκειά της η περίοδος της διοίκησης του Χάνκοκ ήταν ειρηνική.
Διοίκηση στην Ανατολή και πολιτικές φιλοδοξίες
Το 1872, απεβίωσε ο Στρατηγός Μηντ, αφήνοντας τον Χάνκοκ ως αρχαιότερο υποστράτηγο στον στρατό των ΗΠΑ. Αυτό του επέτρεψε να μετατεθεί σε κάποια πιο διακεκριμένη θέση και ο Πρόεδρος Γκραντ, ο οποίος ακόμη επιθυμούσε να κρατήσει τον Χάνκοκ μακρυά από κάποια θέση στον Νότο, του ανέθεσε τη διοίκηση του Διαμερίσματος του Ατλαντικού, του οποίου το αρχηγείο βρισκόταν στη Νήσο Γκάβερνορς της Νέας Υόρκης. Το μεγάλο αυτό στρατιωτικό διαμέρισμα κάλυπτε την κατοικούμενη βορειοανατολική περιοχή της χώρας και με μία εξαίρεση, δεν εμφάνιζε κάποιο συμβάν στρατιωτικής σημασίας. Η εξαίρεση ήταν η εμπλοκή του στρατού στη Μεγάλη Σιδηροδρομική Απεργία του 1877. Όταν οι εργάτες του σιδηροδρόμου κατήλθαν σε απεργία για να διαμαρτυρηθούν για περικοπές μισθών, το μεταφορικό σύστημα της χώρας παρέλυσε. Οι κυβερνήτες Πεννσυλβανίας, Δυτικής Βιργινίας και Μαίρυλαντ ζήτησαν από τον Πρόεδρο Χαίηζ να καλέσει τα ομοσπονδιακά στρατεύματα να ξανανοίξουν τους σιδηροδρόμους. Αφ' ότου οι ομοσπονδιακοί στρατιώτες εισήλθαν στις πόλεις, οι περισσότεροι απεργοί διαλύθηκαν, αλλά σημειώθηκαν κάποιες βίαιες συγκρούσεις.
Το συνέδριο του Δημοκρατικού Κόμματος
Το όνομα του Χάνκοκ είχε προταθεί πολλές φορές ως πιθανός υποψήφιος του Δημοκρατικού Κόμματος για Πρόεδρος των Ηνωμένων Πολιτειών, αλλά ποτέ δεν απέσπασε την πλειοψηφία των συνέδρων. Το 1880, όμως, οι πιθανότητες του Χάνκοκ βελτιώθηκαν. Ο Πρόεδρος Χαίηζ είχε υποσχεθεί να μην θέσει υποψηφιότητα για δεύτερη θητεία κι ο προηγούμενος Δημοκρατικός υποψήφιος, ο Τίλντεν, αρνήθηκε να θέσει κι αυτός υποψηφιότητα λόγω της κακής του υγείας. Ο Χάνκοκ αντιμετώπισε αρκετούς αντιπάλους για την υποψηφιότητα, περιλαμβανωμένων των Τόμας Α. Χέντρικς, Άλλεν Τζ. Θέρμαν, Στήφεν Τζόνσον Φηλντ και Τόμας Φ. Μπαίηαρντ. Η ουδετερότητα του Χάνκοκ στο νομισματικό ζήτημα και η συνεχής υποστήριξη που έχαιρε στον Νότο (χάρη στην Γενική του Διαταγή Υπ' Αριθμόν 40) σήμαιναν ότι ο Χάνκοκ έχαιρε υποστήριξης σε όλη τη χώρα, περισσότερο απ' οποιονδήποτε άλλον υποψήφιο. Όταν συνεκλήθη το συνέδριο του Δημοκρατικού Κόμματος στο Σινσιννάτι τον Ιούνιο του 1880, ο Χάνκοκ προηγήθηκε στην πρώτη ψηφοφορία, αλλά δεν διέθετε την απαιτούμενη πλειοψηφία. Με τη δεύτερη ψηφοφορία, ο Χάνκοκ έλαβε τα απαιτούμενα δύο τρίτα των ψήφων και ο Ουίλλιαμ Χαίηντεν Ήνγκλις από την Ινδιάνα επελέγη ως συνυποψήφιος αντιπρόεδρός του.
Η προεκλογική εκστρατεία έναντι του Γκάρφηλντ
Ο υποψήφιος πρόεδρος με το Ρεπουμπλικανικό κόμμα ήταν ο Τζέιμς Α. Γκάρφιλντ, μέλος του Κογκρέσσου από το Οχάιο και επιδέξιος πολιτικός. Ο Χάνκοκ και οι Δημοκράτες επέλεξαν να εστιάσουν στον Συμπαγή Νότο, αλλά χρειάζονταν να προσθέσουν μερικές από τις βόρειες πολιτείες στο σύνολό τους για να νικήσουν στις εκλογές. Οι πρακτικές διαφορές μεταξύ των κομμάτων ήταν λίγες και οι Ρεπουμπλικανοί δίσταζαν να επιτεθούν προσωπικά στον Χάνκοκ λόγω της φήμης του ως ήρωα Η μόνη διαφορά πολιτικής που μπορούσαν να εκμεταλλευτούν οι Ρεπουμπλικανοί ήταν μία δήλωση στο πρόγραμμα του Δημοκρατικού Κόμματος που υποστήριζε «έναν δασμό μόνο για το εισόδημα». Οι υπεύθυνοι της εκστρατείας του Γκάρφηλντ χρησιμοποίησαν αυτή τη δήλωση για να εμφανίσουν τους Δημοκράτες ως μη έχοντες συμπάθεια για την κατάσταση των βιομηχανικών εργατών, μίας ομάδας που θα ευνοούταν από ένα υψηλό προστατευτικό δασμολόγιο. Αυτό το ζήτημα περιέκοψε την υποστήριξη προς τους Δημοκράτες στις βιομηχανικές πολιτείες του Βορρά, οι οποίες ήταν απαραίτητες για την επίτευξη δημοκρατικής πλειοψηφίας Τελικά, οι Δημοκράτες και ο Χάνκοκ απέτυχαν να κερδίσουν οποιαδήποτε από τις βόρειες πολιτείες όπου στόχευαν, με την εξαίρεση της Νέας Ιερσέης. Η διαφορά στη λαϊκή ψήφο ήταν η μικρότερη στην ιστορία των Ηνωμένων Πολιτειών, με το ύψος της να βρίσκεται κάτω των 10.000 ψήφων, αλλά ο Γκάρφηλντ διέθετε συμπαγή εκλεκτορική πλειοψηφία 214 έναντι 155.
Μνημεία
Ο Ουίνφηλντ Σκοτ Χάνκοκ έχει απαθανατιστεί σε έναν αριθμό αγαλμάτων:
Στα λαϊκά μέσα
Ο Χάνκοκ ήταν σημαντικός χαρακτήρας στα ιστορικά μυθιστορήματα για τον Εμφύλιο Πόλεμο που έγραψαν τα μέλη της οικογένειας Σαάρα: The Killer Angels του Μάικλ Σαάρα και Gods and Generals και The Last Full Measure του Τζέφρυ Σαάρα. Στις ταινίες Γκέττυσμπεργκ (1993) και Gods and Generals (2003), οι οποίες βασίστηκαν στα πρώτα δύο από αυτά τα μυθιστορήματα, στον ρόλο του Χάνκοκ βρίσκεται ο Μπράιαν Μάλλον και απεικονίζεται και στις δύο ταινίες κατά πολύ ευνοϊκό τρόπο. Ένας αριθμός σκηνών στο μυθιστόρημα Gods and Generals που απεικονίζουν τον Χάνκοκ και τον φίλο του Λούις Άρμιστεντ στη νότια Καλιφόρνια πριν τον πόλεμο έχουν παραληφθεί από την ταινία.
Εξωτερικοί σύνδεσμοι
Κατηγορία:Αμερικανοί στρατηγοί
Γ΄ κατηγορία ποδοσφαίρου ανδρών Κύπρου 2019-20
H Γ΄ κατηγορία Κύπρου 2019-20 αποτέλεσε το 49ο πρωτάθλημα στη Γ΄ κατηγορία ποδοσφαίρου της Κύπρου. Το πρωτάθλημα διακόπηκε μετά την 22η αγωνιστική λόγω των μέτρων για την αντιμετώπιση της πανδημίας κορωνοϊού στην Κύπρο.
Σύστημα διεξαγωγής
Λόγω της διακοπής τους πρωταθλήματος, προβιβάστηκαν οι 4 πρώτες ομάδες του βαθμολογικού πίνακα κατά την ημέρα της διακοπής ενώ δεν υποβιβάστηκε καμία ομάδα.
Σύστημα βαθμολόγησης
Η νίκη βαθμολογείτο με 3 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την περίοδο 2018-19
Ομάδες που προήχθησαν στην Β΄ κατηγορία ποδοσφαίρου ανδρών Κύπρου 2019-20
Ομάδες που διαβαθμίστηκαν στην Επίλεκτη κατηγορία ΣΤΟΚ 2019-20
Ομάδες που διαβαθμίστηκαν από τη Β΄ κατηγορία 2018-19
Ομάδες που προήχθησαν από την Επίλεκτη κατηγορία ΣΤΟΚ 2018-19
Ομάδες και έδρες
Ο πίνακας που ακολουθεί παρουσιάζει αλφαβητικά τις ομάδες που συμμετέχουν στο πρωτάθλημα και τις έδρες που χρησιμοποιούν.
Βαθμολογία
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος που διεξήχθησαν μέχρι την ημέρα της διακοπής:
Κανόνες βαθμολογίας: 1ος Βαθμοί, 2ος Μεταξύ των ισόβαθμων ομάδων αγώνες (i. Βαθμοί από τα μεταξύ των ισόβαθμων ομάδων παιχνίδια, ii. Διαφορά τερμάτων σε μεταξύ των ισόβαθμων ομάδων παιχνίδια, iii. Καλύτερη εκτός έδρας επίθεση στα μεταξύ των ισόβαθμων ομάδων παιχνίδια), 3ος Γενική διαφορά τερμάτων, 4ος Καλύτερη επίθεση.
Αποτελέσματα
Ο πίνακας που ακολουθεί παρουσιάζει τα αποτελέσματα των αγώνων του πρωταθλήματος που διεξήχθησαν μέχρι την ημέρα της διακοπής:
Διακοπή πρωταθλήματος
Τον Μάρτιο του 2020, μετά την ολοκλήρωση της 22ης αγωνιστικής, το Υπουργείο Υγείας της Κύπρου εξέδωσε διάταγμα το οποίο απαγόρευε, μεταξύ άλλων, τη διεξαγωγή αγώνων, ως ένα από τα μέτρα για αναχαίτιση της διασποράς του κορωνοϊού στη χώρα. Το πρωτάθλημα τελικά διακόπηκε οριστικά στις 8 Μαΐου 2020. Προβιβάστηκαν οι 4 πρώτες ομάδες του βαθμολογικού πίνακα κατά την ημέρα της διακοπής ενώ δεν υποβιβάστηκε καμία ομάδα.
Δείτε επίσης
Κατηγορία:Γ΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 2019–2020
Ελληνικές βουλευτικές εκλογές Ιανουαρίου 2015
Οι ελληνικές βουλευτικές εκλογές του Ιανουαρίου 2015 διεξήχθησαν στις 25 Ιανουαρίου. Ήταν πρόωρες εκλογές που διενήργησε η Κυβέρνηση Σαμαρά και προκλήθηκαν από την αδυναμία εκλογής Προέδρου της Δημοκρατίας από τη Βουλή των Ελλήνων.
Πρώτο κόμμα ήρθε ο Συνασπισμός Ριζοσπαστικής Αριστεράς με 36,34% και 149 έδρες, δεύτερο κόμμα η Νέα Δημοκρατία με 27,81% και 76 έδρες, τρίτο κόμμα η Χρυσή Αυγή με 6,28% και 17 έδρες, τέταρτο κόμμα το Ποτάμι με 6,05% και 17 έδρες, πέμπτο κόμμα το Κομμουνιστικό Κόμμα Ελλάδας με 5,47% και 15 έδρες έκτο κόμμα οι Ανεξάρτητοι Έλληνες με 4,75% και 13 έδρες, έβδομο και τελευταίο κόμμα το Πανελλήνιο Σοσιαλιστικό Κίνημα με 4,68% και 13 έδρες. Η κατανομή των εδρών έγινε με το σύστημα της ενισχυμένης αναλογικής.
Η αποχή άγγιξε το 36,13% των εγγεγραμμένων ψηφοφόρων.
Μετά το αποτέλεσμα των εκλογών σχηματίστηκε η Κυβέρνηση Αλέξη Τσίπρα Ιανουαρίου 2015.
Πολιτικό πλαίσιο
Ο μοναδικός υποψήφιος για την Προεδρία της Δημοκρατίας, Σταύρος Δήμας, ο οποίος στηρίχτηκε από τη Νέα Δημοκρατία, το ΠΑΣΟΚ και κάποιους ανεξάρτητους βουλευτές, δε συγκέντρωσε τον απαιτούμενο αριθμό των 180 ψήφων για εκλογή του στην τρίτη ψηφοφορία που έγινε στις 29 Δεκεμβρίου 2014 και έτσι, σύμφωνα με το Σύνταγμα της Ελλάδας, η Βουλή διαλύθηκε και προκηρύχθηκαν εκλογές για τις 25 Ιανουαρίου 2015. Ο ΣΥΡΙΖΑ υπό την ηγεσία του Αλέξη Τσίπρα κέρδισε τις εκλογές και ύστερα από συνεννόηση με τον αρχηγό των Ανεξαρτήτων Ελλήνων, Πάνο Καμμένο, συμφωνήθηκε η δημιουργία κυβέρνησης συνασπισμού, υποστηριζόμενη από τα δύο κόμματα. Μετά την εντολή σχηματισμού κυβέρνησης από τον Πρόεδρο της Δημοκρατίας, σχηματίστηκε η πρώτη Κυβέρνηση Τσίπρα. Για πρώτη φορά η πλειοψηφία των βουλευτών ορκίστηκε με πολιτικό όρκο. Η νέα Βουλή που προέκυψε συνήλθε στις 5 Φεβρουαρίου του 2015 και την επομένη μέρα εκλέχτηκε πρόεδρος της Βουλής των Ελλήνων η Ζωή Κωνσταντοπούλου.
Κόμματα που συμμετείχαν
Για τις εκλογές κατέθεσαν δηλώσεις συμμετοχής στον Άρειο Πάγο 21 κόμματα, τέσσερις συνασπισμοί κομμάτων και ένας συνδυασμός ανεξάρτητων υποψηφίων.
Ωστόσο, στις 15 Ιανουαρίου 2015, ο Άρειος Πάγος, αποφάσισε ότι συνολικά 18 κόμματα και τέσσερις συνασπισμοί κομμάτων πληρούσαν τις απαραίτητες προϋποθέσεις για τη συμμετοχή τους στις επικείμενες εκλογές. Συγκεκριμένα, απορρίφθηκαν το Κόμμα Φιλελευθέρων (Εμμ. Καλλιγιάννης), η Εθνική Ελπίδα (Γεώργ. Παπαδόπουλος), το Ελληνικό Κίνημα Άμεσης Δημοκρατίας - Δημοβούλιο Πολιτών (Γ.Κόκκας) και ο Συνδυασμός Ανεξάρτητων Υποψηφίων «Αξιοπρέπεια» (Δ. Κλαπάκης).
Σε κάποιες περιπτώσεις αποφασίστηκε η κοινή κάθοδος κομμάτων ως συνασπισμών ή με μορφές εκλογικής συνεργασίας και υποστήριξης:
Δημοσκοπήσεις
thumb|center|450px|Μέσος όρος αποτελεσμάτων δημοσκοπήσεων ανά δεκαπενθήμερο (Ιούνιος 2012 - Ιανουάριος 2015). Κάθε γραμμή αντιστοιχεί σε ένα πολιτικό κόμμα.
Εξωτερικοί σύνδεσμοι
Ελληνικές βουλευτικές εκλογές 2015
A View to a Kill (τραγούδι)
Το A View to a Kill (Θέα που σκοτώνει) είναι το δέκατο τρίτο single του αγγλικού new wave και synth-pop συγκροτήματος Duran Duran, που κυκλοφόρησε στις 6 Μαΐου 1985. Γράφτηκε και ηχογραφήθηκε ως θέμα για την ομώνυμη ταινία του Τζέιμς Μποντ και έγινε μια από τις μεγαλύτερες επιτυχίες του συγκροτήματος. Παραμένει το μοναδικό θεματικό τραγούδι του Τζέιμς Μποντ που έφτασε στο No. 1 στο αμερικανικό Billboard Hot 100. Έφτασε επίσης στο No. 2 για τρεις εβδομάδες στο UK Singles Chart ενώ έμεινε πίσω από το "19" του Paul Hardcastle. Το τραγούδι ήταν το τελευταίο κομμάτι που ηχογραφήθηκε από την πιο διάσημη πενταμελή σύνθεση των Duran Duran μέχρι την επανένωση τους το 2001 και ερμηνεύτηκε επίσης από το συγκρότημα στο Live Aid στη Φιλαδέλφεια, την τελευταία τους εμφάνιση πριν από τον πρώτο τους χωρισμό.
Την επόμενη χρονιά, ο συνθέτης Τζον Μπάρι και οι Duran Duran ήταν υποψήφιοι για τη Χρυσή Σφαίρα Καλύτερου Πρωτότυπου Τραγουδιού για το "A View to a Kill". Μετά τον θάνατο του Μπάρι το 2011, το συγκρότημα του απέτισε φόρο τιμής στο Coachella Festival αργότερα εκείνο το έτος, με τον Σάιμον Λε Μπόν να επανεμφανίζεται με σμόκιν για μια ανανεωμένη εκδοχή που υποστηρίζεται από μια ορχήστρα, πριν ξεκινήσει στο γνωστό full-band hit έκδοση. Ο μπασίστας Τζον Τέιλορ παρουσίασε το τραγούδι λέγοντας: «Χάσαμε έναν αγαπημένο μας φίλο φέτος. Ένας σπουδαίος Άγγλος συνθέτης γνώριμος στο Χόλιγουντ, το όνομά του ήταν Τζον Μπάρι. Θα παίξουμε αυτό για αυτόν."
Ιστορικό
Το τραγούδι γράφτηκε από τους Duran Duran και Τζον Μπάρι και ηχογραφήθηκε στο Maison Rouge Studio και CTS Studio στο Λονδίνο με μια ορχήστρα 60 μελών.
Σύνθεση
Ο τραγουδιστής Σάιμον Λε Μπόν είπε για τον Μπάρι: «Δεν είχε ουσιαστικά καμία από τις βασικές μουσικές ιδέες. Άκουσε αυτά που καταλήξαμε και τα έβαλε σε μια παραγγελία. Και γι' αυτό έγινε τόσο γρήγορα γιατί μπόρεσε να ξεχωρίσει τις καλές ιδέες από τις κακές και τις κανόνισε. Έχει πολύ καλό τρόπο να δουλεύει υπέροχες συνθέσεις συγχορδίας. Δούλευε μαζί μας ουσιαστικά ως το έκτο μέλος της ομάδας, αλλά δεν μας έβαζε καθόλου πλάτη."
Λόγω του σαφούς διαχωρισμού των τομέων ευθύνης, η συνεργασία μεταξύ του συγκροτήματος και του συνθέτη αποδείχθηκε σε μεγάλο βαθμό αρμονική. Το συγκρότημα ήταν υπεύθυνο για την πραγματική σύνθεση τραγουδιών, ενώ ο Μπάρι δημιούργησε την τελική διασκευή, συμπεριλαμβανομένων των ορχηστρικών μερών. Το τραγούδι ολοκληρώθηκε τελικά τον Απρίλιο του 1985 και κυκλοφόρησε τον Μάιο. Στο Ηνωμένο Βασίλειο, μπήκε στο τσαρτ σινγκλ στο Νο. 7 πριν φτάσει στο Νο. 2 την επόμενη εβδομάδα, και παρέμεινε σε αυτή τη θέση για τρεις εβδομάδες. Στις ΗΠΑ, μπήκε στα charts στο Νο. 45 και στις 13 Ιουλίου έφτασε στο νούμερο ένα στο Billboard Hot 100. Παραμένει το μόνο θέμα του Μποντ για την επίτευξη αυτού του γραφήματος.
Υποδοχή
Η Cash Box περιέγραψε το σινγκλ ως "ένα αξιομνημόνευτο και δυναμικό κομμάτι και εύκολα μια από τις καλύτερες προσπάθειες του Duran Duran" που είναι "μελωδικά δυνατό" και χρησιμοποιεί "υψηλά εξελιγμένη παραγωγή τελευταίας τεχνολογίας". Από τον Οκτώβριο του 2021, το "A View to a Kill" είναι το έβδομο τραγούδι των Duran Duran με τη μεγαλύτερη ροή στο Ηνωμένο Βασίλειο.
Προσωπικό
Ντουράν Ντουράν
Τεχνικοί
Παραπομπές
Κατηγορία:Singles της EMI Records Κατηγορία:Τραγούδια του 1985 Κατηγορία:Νούμερο 1 singles στο Βέλγιο Κατηγορία:Νούμερο 1 singles στα Billboard Hot 100 Κατηγορία:Singles του 1985
ΣΣ Λάτσιο (αθλητικό σωματείο)
Η Σοσιετά Σπορτίβα Λάτσιο (ιταλικά: Società Sportiva Lazio) είναι αθλητικό σωματείο με έδρα τη Ρώμη στο Λάτιο της Ιταλίας. Η Λάτσιο αποτελείται από διάφορα αθλητικά τμήματα, σε σύνολο 49 και συνδεδεμένα τμήματα, τα οποία αριθμούν σήμερα τα 16, ορισμένες εκ των οποίων είναι ποδοβόλεϊ, γκολφ, σέρφινγκ με σανίδα, επιτραπέζιο ποδόσφαιρο, η ένταξη των οποίων πραγματοποιήθηκε το Δεκέμβριο του 2007 με απόφαση του διοικητικού συμβουλίου του σωματείου, υπό την προεδρία του Εμανουέλε Φραντσέσκο Μαρία Εμανουέλε (Emmanuele Francesco Maria Emanuele).
Τα αθλήματα της αυτοάμυνας, της ξιφασκίας και του ποδοσφαίρου 8x8 εντάχθηκαν το Δεκέμβριο του 2009, έπειτα από απόφαση της συνεδρίασης του προεδρείου του σωματείου που πραγματοποιήθηκε τον Δεκέμβριο του 2010, ενώ τα βελάκια προστέθηκαν το Δεκέμβριο του 2011, περίοδο κατά την οποία είχε επίσης επιλεγεί ως επίτιμο τμήμα το Ποδόσφαιρο Μάστερ 5. Τον Ιούλιο του 2012 εντάχθηκαν επίσης τα αθλήματα μπιτς σόκερ, καλαθοσφαίριση με καρότσι και σκουός, ενώ το Δεκέμβριο προστέθηκε το μπουράκο. Στο παρελθόν αποτελούσαν μέρος του συλλόγου και άλλα τμήματα, όπως το γυναικείο τμήμα χόκεϊ επί χόρτου.
Ιστορία
Η πρώτη ονομασία του σωματείου ήταν Σοσιετά Ποντίστικα Λάτσιο (Società Podistica Lazio), ενώ μετονομάστηκε το 1925 ως Σοσιετά Σπορτίβα Λάτσιο (Società Sportiva Lazio). Ιδρύθηκε στη Ρώμη στις 9 Ιανουαρίου του 1900 από μια ομάδα εννέα αγοριών με επικεφαλής τον πιο χαρισματικό ανάμεσά τους, τον υπαξιωματικό των Βερσαλλιέρων ονόματι Μπιτζαρέλι Λουίς (Bigiarelli Louis), ο οποίος ήθελε να δημιουργήσει μια ομάδα που θα ήταν προσιτή στους νέους και θα τους μετέδιδε τις ηθικές αξίες του αθλητισμού. 8 νέοι άνθρωποι που μοιράζονταν το όνειρο του Μπιτζαρέλι ήταν ο αδελφός του Τζάκομο και οι φίλοι του Οντοάκρε Αλοίζι, Balestrieri Μπαλεστριέρι, Αλτσέστε Γκριφόνι, Τζούλιο Λεφέβρε, Γκαλιλέο Μάσα, Αλμπέρτο ​​Μεσόνες και Ενρίκο Βενιέρι, στου οποίου τη μνήμη ήταν αφιερωμένο ένα αναμνηστικό πιάτο, το 2000, με τον εορτασμό της εκατονταετηρίδας, στην Piazza della Libertà (Prati), όπου σ' ένα παγκάκι 9 αθλητές από τη Ρώμη αποφάσισαν να ιδρύσουν την Λάτσιο.
Ο σύλλογος ιδρύθηκε λίγα χρόνια μετά από την αναγέννηση του Ολυμπιακού πνεύματος, στις αρχές του 1900, σε τέτοιο βαθμό που ο Μπιτζαρέλι και οι άλλοι ιδρυτές επέλεξαν ως χρώματα το λευκό και το γαλάζιο, εμπνευσμένα από τη σημαία της Ελλάδας, της γενέτειρας των Ολυμπιακών Αγώνων, ενώ υιοθετήθηκε ως έμβλημα η Aquila, το ιστορικό σύμβολο της Ρωμαϊκής Αυτοκρατορίας. Στόχος τους ήταν να διαδώσει το άθλημα (τότε ήταν αποκλειστικό προνόμιο των ευγενών) σε όλα τα επίπεδα και σε όλα τα κοινωνικά στρώματα. Το όνομα Λάτσιο επιλέχθηκε καθως το όνομα «Ρομά» χρησιμοποιούνταν ήδη στην πόλη από τη Σοσιετά Τζιμνάστικα Ρόμα (Società Ginnastica Roma). Οι ιδρυτές της αποφάσισαν να επεκτείνουν το σύλλογο στην περιοχή, ως εκ τούτου, επέλεξαν το όνομα «Λάτσιο» εμπνευσμένο από το Latium Vetus, την περιοχή στην οποία χτίστηκε η Ρώμη το 753 π.Χ.
Έμβλημα
Το έμβλημα της Λάτσιο είναι ο Αετός (Aquila), ο οποίος επιλέχθηκε ως σύμβολο εξουσίας, νίκης και ευημερίας. Με τα χρόνια το έμβλημα της Λάτσιο έχει υποστεί αρκετές αλλαγές: το πρώτο πραγματικό επίσημο έμβλημα σχεδιάστηκε το 1912 και απεικονίζει μια ασπίδα με κάθετες ρίγες λευκές και γαλάζιες, οι οποίες στηρίζουν έναν αετό που κρατά με το ράμφος του μία κορδέλα, στην οποία αναγράφεται το όνομα της ομάδας.
Λίγες εποχές αργότερα εμφανίζεται στο σύμβολο της Λάτσιο τη λέξη «Roma», το οποίο τροποποιήθηκε κατά τη διάρκεια των δύο δεκαετιών με τη βούληση του καθεστώτος Μουσολίνι. Στο τέλος της δικτατορίας, το έμβλημα των Biancocelesti ανακαινίστηκε με βάση το αρχικό στυλ. Με τη θέσπιση του επαγγελματισμού στο ποδόσφαιρο, το αντίστοιχο τμήμα εξέλιξε το έμβλημα, παρουσιάζοντας από το 1979 έως σήμερα τέσσερις νέες εκδοχές.
Αθλητικά τμήματα
Ακολουθούν τα τμήματα της Λάτσιο, κύρια, συνδεδεμένα (associate) και επίτιμα (onorario):
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1900 Κατηγορία:Αθλητικοί σύλλογοι Λατίου Κατηγορία:Σ.Σ. Λάτσιο
Βαρωνία των Καλαμών
Η Βαρωνία των Καλαμών ή της Καλαμάτας ήταν κρατίδιο υποτελές στο Πριγκιπάτο της Αχαΐας που ιδρύθηκε το 1209 μετά την κατάκτηση της Πελοποννήσου από τον Γουλιέλμο Σαμπλίτη.
Με την δημιουργία του πριγκιπάτου αυτό χωρίστηκε σε βαρωνίες, φέουδα και τιμάρια, η βαρωνία της Καλαμάτας αποτέλεσε προσωπικό φέουδο των Βιλλεαρδουίνων που είχαν και τον τίλο του βαρώνου. Καταλάμβανε μεγάλο μέρος της σημερινής Μεσσηνίας με πρωτεύουσα την Καλαμάτα.
Η Βαρωνία, μετά την Μάχη της Πελαγονίας και την δημιουργία του Δεσποτάτου του Μυστρά που γειτνίαζε, έχασε την ασφάλεια που παρείχε στους κατοίκους της και τον 14ο αιώνα καταλήφθηκε από τους βυζαντινούς. Μόνο το κάστρο της Καλαμάτας έμεινε στους απόγονους των Βιλλεαρδουίνων έως το 1322 με τελευταία κάτοχό του την Μαχώ του Αινώ. Η Μαρία των Βουρβόνων την πήρε προίκα και την πούλησε στον Νέριο Α΄ Ατσαγιόλι.
Παραπομπές
Κατηγορία:Ιστορία της Μεσσηνίας
739 Μάντεβιλ
Η Μάντεβιλ (Mandeville) είναι ένας μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,50. Ανακαλύφθηκε το 1913 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Γουίντσεστερ της Μασαχουσέτης, προάστιο της Βοστώνης, και πήρε το όνομά της από την πόλη Μάντεβιλ της Τζαμάικα.
Φυσικά χαρακτηριστικά
Η μέση διάμετρος της Μάντεβιλ εκτιμάται σε 107,53 χιλιόμετρα. Ο φασματικός τύπος της είναι X, ενώ το άλβεδό της είναι 0,0608. Η Μάντεβιλ περιστρέφεται γύρω από τον εαυτό της μία φορά κάθε 11 ώρες και 55,9 λεπτά, ενώ ο άξονας περιστροφής της σχηματίζει γωνία 20,7 μοίρες με το επίπεδο περιφοράς.
Κελεμπίν (Μιστάν)
Το Κελεμπίν είναι χωριό στο δήμο Μιστάν στην επαρχία Λερίκ του Αζερμπαϊτζάν.
Παραπομπές
Κατηγορία:Κατοικημένες περιοχές στην Επαρχία Λερίκ
Οι Πιγκουίνοι της Μαδαγασκάρης
Οι Πιγκουίνοι της Μαδαγασκάρης είναι αμερικανική τηλεοπτική σειρά κινουμένων σχεδίων, σε σκηνοθεσία των Μπρετ Χάαλαντ και Νικ Φιλίππι που προβάλλουν τα κανάλια Nickelodeon και Star. Σ' αυτή την ιστορία τέσσερις πιγκουίνοι-πράκτορες από τη Μαδαγασκάρη, ο Κοβάλσκι (εφευρέτης), ο Ρίκο (δίνει χρήσιμες εφευρέσεις και παράγει εκρηκτικά), ο Στρατιώτης (βοηθός) και ο Σκίππερ (αρχηγός) έχουν συχνά διαφορετικές ιστορίες με τους τρεις λεμούριους (Βασιλιάς Τζούλιαν, Υπηρέτης Μορίς, Μορτ) και με την ενυδρίδα Μαρλίν. Ζουν σε ένα ζωολογικό κήπο (γι' αυτό το λόγο γίνονται οι τρελές ιστορίες). Ειδικά ο Μορτ, είναι ένα αθώο πλασματάκι που βρωμάει, σακατεύεται σε κάθε επεισόδιο και του αρέσουν τα πόδια.
Στις ΗΠΑ έχουν προβληθεί 2 Κύκλοι, ενώ τώρα προβάλλεται ο 3ος. Στην Ελλάδα επίσης έχουν προβληθεί 2 και από 3 Ιανουαρίου 2013 άρχισε να προβάλλεται και ο 3ος.
Εξωτερικοί σύνδεσμοι
Κατηγορία:Μαδαγασκάρη (franchise) Κατηγορία:Αμερικανικές τηλεοπτικές σειρές κινουμένων σχεδίων Κατηγορία:Σειρές του Nickelodeon Κατηγορία:Τηλεοπτικές σειρές της DreamWorks Animation
Γλυκή Θεσπρωτίας
Η Γλυκή είναι ελληνικό ιστορικό χωριό του δήμου Σουλίου της περιφέρειας Ηπείρου (Σχέδιο Καλλικράτης).
Βρίσκεται στο ΝΑ. τμήμα της άλλοτε επαρχίας Μαργαριτίου στο δρόμο Παραμυθιάς - Πρέβεζας και σε υψόμετρο 80 μ. Ανατολικά του χωριού υψώνονται τα Όρη Παραμυθιάς, ενώ δυτικά ρέει ο ποταμός Αχέροντας. Πρόκειται για ένα πεδινό χωριό, ο πληθυσμός του οποίου, ασχολούμενος κυρίως με την μικροκτηνοτροφία και περισσότερο με τη γεωργία και ειδικότερα με τη ριζοκαλλιέργεια, το 1928 αριθμούσε 238 κατοίκους, έχοντας δημοτικό σχολείο και ταχυδρομικό γραφείο. Το 1971 είχε 481 κατοίκους, το 1981 ήταν 469, ενώ το 2001 αριθμούσε 434 κατοίκους.
Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στον Άγιο Ιωάννη.
Το χωριό Γλυκή υπάγονταν αρχικά στην άλλοτε επαρχία Φαναρίου του νομού Πρεβέζης.
Αρχαιότητα
Στο σημερινό χωριό έχουν διασωθεί λείψανα αξιόλογου οικισμού που παρουσιάζει συνεχή ζωή από την ελληνιστική ως τη βυζαντινή εποχή. Από τα σωζόμενα ερείπια παλαιοχριστιανικής βασιλικής εικάζεται ότι θα πρέπει εδώ να τοποθετηθεί η αρχαία Εύροια, έδρα επισκόπου, που μνημονεύεται σε βυζαντινές πηγές του 4ου μ.Χ. αιώνα. Άλλοι πάλι ερευνητές ταυτίζουν τα ερείπια με το αρχαίο Ομφάλιο ή την Κίχυρο. Η νεότερη πάντως ονομασία του χωριού πρέπει να σχετίζεται με τον κοντινό «Γλυκύ λιμένα» (Στραβ.  VII, 7, 5 : «... και Ελάτρια και Βατίαι εν μεσογαία. Καθήκει δ'  αυτών η χώρα μέχρι του κόλπου. Μετά δε Γλυκύν λιμένα εφεξής εισι δύο άλλοι λιμένες, ο μεν εγγυτέρω και ελάττων Κόμαρος...». Ο οικισμός όφειλε τη μεγάλη διάρκεια της ζωής του στην πολύ στρατηγική του θέση, καθώς έλεγχε την εδώ διάβαση του Αχέροντα ποταμού, από την οποία περνούσε το ανατολικό σκέλος του διεθνούς  ρωμαϊκού  δρόμου Απολλωνίας-Βουθρωτού-Νικόπολης. Επίσης, λόγω της θέσης του, οι κάτοικοι του οικισμού εκμεταλλεύονταν, για γεωργικές καλλιέργειες, ένα μέρος της εύφορης κοιλάδας του Κωκυτού ποταμού, ενώ τα πλούσια βοσκοτόπια στα παρακείμενα υψώματα ευνοούσαν την ανάπτυξη της κτηνοτροφίας.
Βυζαντινοί και νεότεροι χρόνοι
Στους βυζαντινούς χρόνους αποτελούσε ιδιαίτερη επισκοπή, η οποία στη συνέχεια ενώθηκε με την επισκοπή Βουθρωτού και αποτέλεσε την "Επισκοπή Βουθρωτού και Γλυκέος". Μετά δε τη καταστροφή του Βουθρωτού, κατά τον 15ο αιώνα, μεταφέρθηκε η έδρα της επισκοπής στη Παραμυθιά, όπου και μετονομάστηκε σε Επισκοπή Παραμυθίας με αρχική υπαγωγή στη Μητρόπολη Ιωαννίνων.
Κατά την Ελληνική Επανάσταση του 1821 στο χωριό αυτό συνομολογήθηκε η Συνθήκη της Γλυκής μεταξύ των Σουλιωτών και των Τουρκαλβανών Μπέηδων το 1821.
Πηγές
Κατηγορία:Χωριά του νομού Θεσπρωτίας Κατηγορία:Δήμος Σουλίου
Ευρυνόμη (Ωκεανίδα)
Στην ελληνική μυθολογία, η Ευρυνόμη (Ευρύς = μεγάλος + νέμω) είναι μια αρχέγονη θεότητα κόρη του Ωκεανού και της Τηθύος και είναι μία από τις Ωκεανίδες.
Ελληνική κοσμογονία
Θεωρείται από τους περισσότερους συγγραφείς Ωκεανίδα δηλαδή "κόρη του Ωκεανού (του Τιτανικού Ωκεανού) (στον Ησίοδο, 358 • στον Όμηρο, είναι απλώς" κόρη του Ωκεανού"). Ωστόσο, σε δύο θραύσματα του Καλλιμάχου αναφέρεται ως "Τιτανίδα" «οἱ δ᾿ ἕνεκ᾿ Εὐρυνόμη Τιτηνιὰς» (που δεν είναι απαραίτητα ασύμβατο, ο Ωκεανός ήταν ο ισχυρότερος των Τιτάνων και ήταν από τις θεότητες που γεννήθηκαν από τη Γαία και τον Ουρανό.
Στην Ιλιάδα του Ομήρου, η Ευρυνόμη συνδέεται με την Θέτιδα: Η Ήρα πέταξε τον Ήφαιστο από τον Όλυμπο επειδή  ήθελε να τον κρύψει από ντροπή και πέφτει στην θάλασσα, και οι δύο θεές τον ανέθρεψαν για εννέα χρόνια. Αυτό το γεγονός ίσως εξηγεί τον γάμο του αργότερα με μία από τις Χάριτες (Αγλαΐα σύμφωνα με τους συγγραφείς).
Σύμφωνα με άλλες μαρτυρίες
ΗΣΙΟΔΟΣ - Θεογονία - 358
"'''Μῆτίς τ᾽ Εὐρυνόμη τε Τελεστώ τε κροκόπεπλος Χρυσηίς τ᾽ Ἀσίη τε καὶ ἱμερόεσσα Καλυψὼ 360Εὐδώρη τε Τύχη τε καὶ Ἀμφιρὼ Ὠκυρόη τε καὶ Στύξ, ἣ δή σφεων προφερεστάτη ἐστὶν ἁπασέων. αὗται ἄρ᾽ Ὠκεανοῦ καὶ Τηθύος ἐξεγένοντο πρεσβύταται κοῦραι· πολλαί γε μέν εἰσι καὶ ἄλλαι·"
''η Μήτις, η Ευρυνόμη, η Τελεστώ η κροκόπεπλη, η Χρυσηίς, η Ασία, η ποθητή η Καλυψώ, 360η Ευδώρη, η Τύχη, η Αμφιρώ, η Ωκυρόη και η Στύγα που η πλέον έξοχη απ᾽ όλες είναι. Αυτές του Ωκεανού και της Τηθύος γεννήθηκαν οι πιο παλιές οι κόρες. Γιατί πολλές ακόμη υπάρχουν άλλες: ''
Νίκολα Νίκιτς
Ο Νίκολα Νίκιτς (σερβικά: Никола Никић, γεννήθηκε 7 Ιανουαρίου 1956), είναι πρώην Γιουγκοσλάβος (από τη Βοσνία και Ερζεγοβίνη) πρώην ποδοσφαιριστής και νυν προπονητής ποδοσφαίρου. Έκανε λαμπρή καριέρα ως ποδοσφαιριστής (επιθετικός), κυρίως με την φανέλα της Ζελιέζνιτσαρ του Σαράγιεβο.
Καριέρα ως αθλητής
Η αθλητική του σταδιοδρομία ξεκίνησε το 1979 από την NK Zvijezda Gradačac, αλλά γρήγορα μεταπήδησε στην Ζελιέζνιτσαρ με τα χρώματα της οποίας έγινε ευρύτερα γνωστός. Μάλιστα το 1984 η Ζελέζνιτσαρ με τον Ίβιτσα Όσιμ στον πάγκο και τον Νίκολα Νίκιτς στη σύνθεσή της, έφτασε μέχρι τα ημιτελικά του Κυπέλλου ΟΥΕΦΑ.
Ευρυνόμη (Ωκεανίδα)
Σύμφωνα με άλλες μαρτυρίες
"'''Α 3,1 Ζεὺς δὲ γαμεῖ μὲν Ἥραν, καὶ τεκνοῖ Ἥβην Εἰλείθυιαν Ἄρην, μίγνυται δὲ πολλαῖς θνηταῖς τε καὶ ἀθανάτοις γυναιξίν. ἐκ μὲν οὖν Θέμιδος τῆς Οὐρανοῦ γεννᾷ θυγατέρας ὥρας. Εἰρήνην Εὐνομίαν Δίκην, μοίρας, Κλωθὼ Λάχεσιν Ἄτροπον, ἐκ Διώνης δὲ Ἀφροδίτην, ἐξ Εὐρυνόμης δὲ τῆς Ὠκεανοῦ χάριτας, Ἀγλαΐην Εὐφροσύνην Θάλειαν,...."
Νίκολα Νίκιτς
Καριέρα ως αθλητής
Το Δεκέμβριο του 1984 αποκτήθηκε από την ομάδα του Αιγάλεω και συνέβαλε τα μέγιστα (19 συμμετοχές - 3 γκολ) στην προσπάθεια της Αθηναϊκής ομάδας να διατηρηθεί στην Α' εθνική.
Ευρυνόμη (Ωκεανίδα)
Σύμφωνα με άλλες μαρτυρίες
"''Ο Ζευς νυμφεύεται την Ήρα και γεννά την Ήβη, την Ειλείθυια και τον Άρη, πλαγιάζει όμως με πολλές γυναίκες θνητές και αθάνατες. Έτσι με τη Θέμη, την κόρη του Ουρανού γέννησε τις θυγατέρες του τις Ώρες, την Ειρήνη, την Ευνομία και τη Δίκη, καθώς και τις Μοίρες, την Κλωθώ, την Λάχεσι και την Άτροπο. Με την Διώνη γέννησε την Αφροδίτη, με την Ευρυνόμη, θυγατέρα του Ουρανού, γέννησε τις Χάριτες, την Αγλάη, την Ευφροσύνη και την Θάλεια..."
Νίκολα Νίκιτς
Καριέρα ως αθλητής
Με τη λήξη της περιόδου, το καλοκαίρι του 1985, μεταγράφηκε (μαζί με τον πρώην συμπαίκτη του στη Ζελιέζνιτσαρ, Εντίν Μπάχτιτς) στον Άρη Θεσσαλονίκης στον οποίο αγωνίστηκε με αρκετά μεγάλη επιτυχία για 2 χρόνια, έχοντας 53 συμμετοχές και 12 γκολ. Στις 30 Μαρτίου 1986, σε ένα τοπικό ντέρμπι με τον Απόλλων Καλαμαριάς που έληξε ισόπαλο 1-1, ο Νίκιτς σημείωσε ένα εντυπωσιακότατο κόρνερ-γκολ .Το καλοκαίρι του 1987 μεταπήδησε στον ΠΑΟΚ, όπου όμως δεν πραγματοποίησε τις ανάλογες εμφανίσεις.
Ευρυνόμη (Ωκεανίδα)
Σύμφωνα με τον Παυσανία
Η λεπτομερή περιγραφή του Παυσανία σχετικά με το Ναό και την λατρεία της Ευρυνόμης. Ο περιηγητής αναφέρεται σε έναν ναό στην περιοχή της Φιγαλίας όπου λατρεύτηκε η Ευρυνόμη: για ορισμένους, αυτή η θεότητα συνδέθηκε με την Άρτεμη για άλλους ήταν άλλο πρόσωπο. Ο Ναός της περιβαλλόταν από κυπαρίσσια και άνοιγε μια φορά το χρόνο για την ημέρα της Εορτής της. Το ξόανο της θεάς ήταν δεμένο με χρυσές αλυσίδες, το κάτω μέρος του σώματός της είχε τη μορφή ουρά ψαριού σαν τις σημερινές γοργόνες.
Νίκολα Νίκιτς
Καριέρα ως αθλητής
Το 1988 επέστρεψε στη Ζελιέζνιτσαρ όπου και έκλεισε την καριέρα του ως ποδοσφαιριστής. Λόγω του πηγαίου χιούμορ του αλλά και του γενικά εξωστρεφή χαρακτήρα του υπήρξε εξαιρετικά δημοφιλής στο κοινό σε όλες τις ομάδες στις οποίες αγωνίστηκε και ειδικά στην Ζελιέζνιτσαρ θεωρείται από τους παίκτες - σύμβολα της ομάδας και καλείται συχνά στα Μ.Μ.Ε. για να σχολιάσει τα ζητήματα της ομάδας.
Ευρυνόμη (Ωκεανίδα)
Σύμφωνα με τον Παυσανία
Παυσανίας - Ελλάδος περιήγησις / Αρκαδικά
Νίκολα Νίκιτς
Προπονητική καριέρα
Αφού τελείωσε την καριέρα του ως επαγγελματίας ποδοσφαιριστής, έγινε προπονητής. Μεταξύ των άλλων, διετέλεσε προπονητής των FK Modriča, FK Kolubara Lazarevac, NK Žepče, Α.Π.Ο. Θερμαϊκού Θέρμης, NK TOŠK Tešanj και FK Borac Šamac.
Ευρυνόμη (Ωκεανίδα)
Σύμφωνα με τον Παυσανία
'''[4] σταδίοις δὲ ὅσον δώδεκα ἀνωτέρω Φιγαλίας θερμά τέ ἐστι λουτρὰ καὶ τούτων οὐ πόῤῥω κάτεισιν ὁ Λύμαξ ἐς τὴν Νέδαν: ᾗ δὲ συμβάλλουσι τὰ ῥεύματα, ἔστι τῆς Εὐρυνόμης τὸ ἱερόν, ἅγιόν τε ἐκ παλαιοῦ καὶ ὑπὸ τραχύτητος τοῦ χωρίου δυσπρόσοδον: περὶ αὐτὸ καὶ κυπάρισσοι πεφύκασι πολλαί τε καὶ ἀλλήλαις συνεχεῖς. '''[5] τὴν δὲ Εὐρυνόμην ὁ μὲν τῶν Φιγαλέων δῆμος ἐπίκλησιν εἶναι πεπίστευκεν Ἀρτέμιδος: ὅσοι δὲ αὐτῶν παρειλήφασιν ὑπομνήματα ἀρχαῖα, θυγατέρα Ὠκεανοῦ φασιν εἶναι τὴν Εὐρυνόμην, ἧς δὴ καὶ Ὅμηρος ἐν Ἰλιάδι ἐποιήσατο μνήμην ὡς ὁμοῦ Θέτιδι ὑποδέξαιτο Ἥφαιστον. ἡμέρᾳ δὲ τῇ αὐτῇ κατὰ ἔτος ἕκαστον τὸ ἱερὸν ἀνοιγνύουσι τῆς Εὐρυνόμης, τὸν δὲ ἄλλον χρόνον οὔ σφισιν ἀνοιγνύναι καθέστηκε: '''[6] τηνικαῦτα δὲ καὶ θυσίας δημοσίᾳ τε καὶ ἰδιῶται θύουσιν. ἀφικέσθαι μὲν δή μοι τῆς ἑορτῆς οὐκ ἐξεγένετο ἐς καιρὸν οὐδὲ τῆς Εὐρυνόμης τὸ ἄγαλμα εἶδον: τῶν Φιγαλέων ἤκουσα ὡς χρυσαῖ τε τὸ ξόανον συνδέουσιν ἁλύσεις καὶ εἰκὼν γυναικὸς τὰ ἄχρι τῶν γλουτῶν, τὸ ἀπὸ τούτου δέ ἐστιν ἰχθύς. θυγατρὶ μὲν δὴ Ὠκεανοῦ καὶ ἐν βυθῷ τῆς θαλάσσης ὁμοῦ Θέτιδι οἰκούσῃ παρέχοιτο ἄν τι ἐς γνώρισμα αὐτῆς ὁ ἰχθύς: Ἀρτέμιδι δὲ οὐκ ἔστιν ὅπως ἂν μετά γε τοῦ εἰκότος λόγου μετείη τοιούτου σχήματος.
Νίκολα Νίκιτς
Προπονητική καριέρα
Τον Ιούνιο του 2018, ο Νίκολιτς έγινε επικεφαλής προπονητής της ομάδας NK Bratstvo Gračanica στην Α΄ Κατηγορία Βοσνίας και Ερζεγοβίνης.
Ωστόσο, η μεγαλύτερη προπονητική επιτυχία του ήταν όταν οδήγησε την FK Modriča σε μια θέση στην Πρέμιερ Λιγκ της Βοσνίας-Ερζεγοβίνης (σεζόν 2003–04), αφού πρώτα κατέκτησε με την ομάδα του την First League της Σερβική Δημοκρατία της Βοσνίας και Ερζεγοβίνης.
Ευρυνόμη (Ωκεανίδα)
Σύμφωνα με τον Παυσανία
''[4] Δώδεκα περίπου στάδια πάνω από τη Φιγαλία υπάρχουν θερμά λουτρά - όχι μακριά απ' αυτά ο Λύμαξ κατεβαίνει προς τη Νέδα. Παρά τη συμβολή των ρευμάτων είναι το ιερό της Ευρυνόμης, σεβαστό από παλαιά και για την τραχύτητα του εδάφους δύσκολα προσιτό. ''[5] Περί το ιερό υπάρχουν πολλά και πυκνά κυπαρίσσια. Σχετικά με την Ευρυνόμη η κοινότερη άποψη μεταξύ των Φιγαλέων είναι πώς πρόκειται για ένα προσωνύμιο τής Άρτεμης - όσοι όμως απ' αυτούς διέσωσαν αρχαίες αναμνήσεις λένε πως η Ευρυνόμη είναι κόρη του Ωκεανού, αναφερόμενη και από τον Όμηρο στην Ιλιάδα, πως είχε υποδεχτεί, μαζί με τη Θέτι, τον Ήφαιστο. ''[6] Το ιερό της Ευρυνόμης το ανοίγουν μια ορισμένη μέρα κάθε χρόνο, ενώ τον υπόλοιπο καιρό καθιερώθηκε να το κρατούν κλειστό. Τότε γίνονται θυσίες από την πόλη και από ιδιώτες. Δεν συνέπεσε να βρεθώ στη Φιγαλία τη μέρα της γιορτής και δεν είδα το άγαλμα της Ευρυνόμης ''- από τους Φιγαλείς άκουσα πως η ξύλινη λατρευτική εικόνα της θεάς είναι δεμένη με χρυσές αλυσίδες και πως έχει τη μορφή γυναίκας ως τους γλουτούς - το κάτω μέρος έχει τη μορφή ψαριού, πράγμα που θα ταίριαζε ως γνώρισμα μιας κόρης του Ωκεανού, η όποια ζει στο βυθό της θάλασσας μαζί με τη Θέτι. Στην Άρτεμη όμως δεν θα ήταν εύλογο να δοθεί η μορφή αυτή.
Νίκολα Νίκιτς
Προπονητική καριέρα
Υπήρξε επίσης προπονητής της ομάδας Εθνικής Βοσνίας και Ερζεγοβίνης Κ-19 και της Εθνική Βοσνίας και Ερζεγοβίνης Κ-21. Το Σεπτέμβριο του 2013, διετέλεσε προσωρινά προπονητής και της μη διεθνώς αναγνωρισμένης επίσημης Εθνικής ομάδας της Σερβική Δημοκρατία της Βοσνίας και Ερζεγοβίνης.
Ευρυνόμη (Ωκεανίδα)
Γενεαλογικό Δέντρο
Γενεαλογικό Δέντρο που βασίζεται στον Απολλόδωρο.
Τιμητική διάκριση
Η Ευρυνόμη είναι μία από τις 1.038 γυναίκες που  το όνομα εμφανίζεται στο σύγχρονο έργο "Το Δείπνο της Τζούντι Σικάγο"  The Dinner Party της Τζούντι Σικάγο. Το όνομά της συνδέεται με την αρχέγονη θεά.
Νίκολα Νίκιτς
Πηγές
Κατηγορία:Γιουγκοσλάβοι ποδοσφαιριστές Κατηγορία:Βόσνιοι προπονητές ποδοσφαίρου Κατηγορία:Ποδοσφαιριστές Αιγάλεω Α.Ο. Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές ΠΑΟΚ Κατηγορία:Επιθετικοί ποδοσφαιριστές Κατηγορία:Ποδοσφαιριστές Ζελιέζνιτσαρ Σαράγεβο Κατηγορία:Ποδοσφαιριστές Μπόρατς Μπάνια Λούκα Κατηγορία:Ποδοσφαιριστές ΝΚ Τσέλικ Ζένιτσα Κατηγορία:Ξένοι ποδοσφαιριστές στην Ελλάδα
Ευρυνόμη (Ωκεανίδα)
Εξωτερικοί σύνδεσμοι
Κατηγορία:Μυθολογία Κατηγορία:Θεότητες της ελληνικής μυθολογίας Κατηγορία:Ωκεανίδες Κατηγορία:Νύμφες
Τεκετσάγια
Το Τεκετσάγια (επίσης, Τεκεκάγια και Τεκγιαγκαγιάσι) είναι ένα χωριό της επαρχίας Καλμπατζάρ στο δυτικό Αζερμπαϊτζάν. Βρίσκεται στο βορειοδυτικό μέρος της χώρας.
Παραπομπές
Κατηγορία:Κατοικημένες περιοχές στην Επαρχία Καλμπατζάρ
Κομμουνιστικό Διεθνιστικό Κόμμα Ελλάδας
Το Κομμουνιστικό Διεθνιστικό Κόμμα Ελλάδας (ΚΔΚΕ) ήταν ελληνικό μεταπολεμικό πολιτικό κόμμα. Δημιουργήθηκε μετά το Ενοποιητικό συνέδριο των τροτσκιστικών οργανώσεων το 1946. Ενώ δεν είχε σαφή προσανατολισμό απέναντι στον ΔΣΕ, λόγω ύπαρξης τάσεων με διαφορετικό πολιτικό προσανατολισμό, τα μέλη του υπέστησαν διώξεις. Δεν πρέπει να συγχέεται με προγενέστερο κόμμα της κατοχής με το ίδιο όνομα.
Παραπομπές
Κατηγορία:Πρώην κομμουνιστικά κόμματα της Ελλάδας
Χουάν Σεμπαστιάν Βερόν
Ο Χουάν Σεμπάστιαν Βερόν είναι Αργεντίνος πρώην ποδοσφαιριστής που γεννήθηκε στις 9 Μαρτίου 1975 στην πόλη Λα Πλάτα. Είναι γιος του παλιού ποδοσφαιριστή Χουάν Ραμόν Βερόν. Το προσωνύμιο του είναι «Μικρή Μάγισσα» και το κληρονόμησε από την εποχή που αγωνιζόταν ο πατέρας ο οποίος αποκαλούταν «Η Μάγισσα».
Καριέρα
Ο Χουάν Σεμπάστιαν Βερόν έχει κάνει μεγάλη καριέρα σε υψηλό ποδοσφαιρικό επίπεδο. Ξεκίνησε το ποδόσφαιρο το 1993 από τα νεανικά τμήματα της Εστουδιάντες Λα Πλάτα ομάδα της πόλης που γεννήθηκε το επόμενο χρόνο υπέγραψε επαγγελματικό συμβόλαιο με την ομάδα μετά από 22 εμφανίσεις και 20 γκολ που βοηθούν την ομάδα το 1995 να επιστρέψει στην κορυφαία κατηγορία του ποδοσφαίρου της Αργεντινής, φεύγει με μεταγραφή στην Μπόκα Τζούνιορς μετά από 17 μόλις εμφανίσεις και 3 γκολ κάνει την πρώτη του εμφάνιση με την Εθνική ομάδα της Αργεντινής και υπογράφει συμβόλαιο συνεργασίας με την Ιταλική ΟΚ Σαμπντόρια του Σβεν-Γκόραν Έρικσον αγωνίζεται με την ομάδα της Γένοβας για 2 χρόνια.
Το 1998 μετά το Παγκόσμιο Κύπελλο Ποδοσφαίρου 1998 όπου αγωνίστηκε με την Αργεντινή υπογράφει στην Πάρμα με την ομάδα αυτή κατακτάει το Κύπελλο Ιταλίας και το Κύπελλο ΟΥΕΦΑ το 1999. Μετά από μόλις ένα χρόνο στην Πάρμα ο Βερόν μεταγράφεται εκ νέου στην Σ.Σ. Λάτσιο. Σε μια από τις πιο πετυχημένες περιόδους της ιστορίας της ομάδας ο Βερόν κερδίζει με την Σ.Σ. Λάτσιο το ΟΥΕΦΑ Σούπερ Καπ το 1999 εναντίον της Μάντσεστερ Γιουνάιτεντ το 1999, το Πρωτάθλημα Ιταλίας, το Κύπελλο Ιταλίας και το Σούπερ Καπ Ιταλίας το 2000.
Τον Φεβρούαριο του 2001 ένα σκάνδαλο με πλαστό Ιταλικό διαβατήριο οδηγεί τον Βερόν στη μεταγραφή του στη Μάντσεστερ Γιουνάιτεντ στην ομάδα μένει δύο χρόνια αλλά οι εμφανίσεις δεν ήταν οι αναμενόμενες κατακτάει μεν το πρωτάθλημα της Πρέμιερ Λιγκ το 2002-03 και φεύγει από την ομάδα για την Τσέλσι ΦΚ παρά την πρώτη του εντυπωσιακή εμφάνιση στον πρώτο του αγώνα εναντίον της Λίβερπουλ Φ.Κ. ούτε με την ομάδα του Λονδίνου καταφέρνει να εντυπωσιάσει τελειώνει τη σεζόν 2003-04 με μόλις 14 εμφανίσεις.
Την επόμενη σεζόν ο Βερόν φεύγει δανεικός από την Τσέλσι ΦΚ στην Ίντερ για δύο σεζόν. Στην Ίντερ ξαναβρίσκει τον καλό του εαυτό ήταν ποδοσφαιριστής της ομάδας που κατέκτησε δυο φορές το Κύπελλο Ιταλίας το 2005 και το 2006 και μία φορά το Πρωτάθλημα Ιταλίας (όπου η ομάδα της Ίντερ πήρε το πρωτάθλημα αν και 3η στην κανονική Βαθμολογία αφαιρέθηκαν βαθμοί από τη Γιουβέντους και τη ΑΚ Μίλαν λόγω ενός σκανδάλου με στημένα παιχνίδια.
Στα μέσα της σεζόν του 2006 ανακοινώνει την απόφαση να επιστρέψει στην πατρίδα του η Μπόκα Τζούνιορς και η Ρίβερ Πλέιτ ενδιαφέρθηκαν για τον διεθνή μέσο αλλά αυτός προτίμησε την ομάδα της γενέτειράς του Εστουδιάντες Λα Πλάτα. Μαζί της πανηγύριζε την κατάκτηση της Απερτούρα το 2006 και το 2010 όπως επίσης και του Κόπα Λιμπερταδόρες το 2009.
Εθνική Αργεντινής
Ο Βερόν υπήρξε διεθνής παίκτης με την Εθνική Αργεντινής από το 1996 και είχε συμμετοχές στα Παγκόσμια Κύπελλα της Γαλλίας το 1998 της Ν.Κορέας και Ιαπωνίας το 2002 και της Νοτίου Αφρικής το 2010. Στο Παγκόσμιο Κύπελλο του 1998 έδωσε την ασίστ στο γκολ του Κλαούδιο Λόπες στην προημιτελική ήττα από την Ολλανδία. Στο Παγκόσμιο Κύπελλο του 2002, ήταν αρχηγός της «Αλμπισελέστε» η οποία έκανε απογοητευτικές εμφανίσεις και αποκλείστηκε από τη φάση των ομίλων.
Ο Βερόν δεν αγωνίστηκε στα γήπεδα της Γερμανίας το 2006 εξαιτίας της μη κλήσης του από τον τότε ομοσπονδιακό προπονητή, Χοσέ Πέκερμαν. Το 2007 με προπονητή τον Άλφιο Μπαζίλε, ο Βερόν ήταν μέλος της βασικής ενδεκάδας της Αργεντινής που έφτασε μέχρι και τον τελικό του Κόπα Αμέρικα.
Τίτλοι
🇦🇷 Εστουδιάντες ντε Λα Πλάτα
🇮🇹 Πάρμα
🇮🇹 Λάτσιο
🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 Μάντσεστερ Γιουνάιτεντ
🇮🇹 Ίντερ
Βερόν Βερόν Βερόν Βερόν Βερόν Βερόν Κατηγορία:Ποδοσφαιριστές Εστουδιάντες Λα Πλάτα Κατηγορία:Ποδοσφαιριστές Μπόκα Τζούνιορς Κατηγορία:Ποδοσφαιριστές ΟΚ Σαμπντόρια Κατηγορία:Ποδοσφαιριστές Πάρμα ΦΚ Κατηγορία:Ποδοσφαιριστές Λάτσιο Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Παγκοσμίου Κυπέλλου 1998 Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Σέριε Α Κατηγορία:Ποδοσφαιριστές Κόπα Αμέρικα 2007 Κατηγορία:FIFA 100 Κατηγορία:Αργεντινοί ποδοσφαιριστές στο εξωτερικό
Ηλεκτροχημική σειρά των μετάλλων
Βασική σειρά δραστικότητας
Λέγοντας βασική σειρά δραστικότητας εννοούμε τη σειρά δραστικότητας των πιο βασικών μετάλλων. Αυτή είναι η εξής:
(* το υδρογόνο, παρόλο που δεν είναι μέταλλο, όταν βρίσκεται σε ενώσεις, όπως το νερό, αντιδρα με μέταλλα δραστικότερα από αυτο).
Παραδείγματα αντιδράσεων
Αντιδράσεις που πραγματοποιούνται
παράδειγμα 1ο : Fe +  CuSO4  --> FeSO4 + Cu
παράδειγμα 2ο : Ba +  CaCO3  --> BaCO3  + Ca
παράδειγμα 3ο : 2K +  2H2Ο   --> 2KOH   + H2
παράδειγμα 4ο : 3Na + Al(OH)3 --> 3NaOH  + Al
Αντιδράσεις που δεν πραγματοποιούνται
παράδειγμα 2ο : Hg + BaSO4 --> δε γίνεται
παράδειγμα 3ο : Al + MgSO4 --> δε γίνεται
παράδειγμα 4ο : Cr + CaCO3 --> δε γίνεται
Δείτε επίσης
Κατηγορία:Ηλεκτροχημεία
Τάκης Φύσσας
Ο Τάκης (Παναγιώτης) Φύσσας (Αθήνα, 12 Ιουνίου 1973) είναι Έλληνας πρώην διεθνής ποδοσφαιριστής, μέλος της Εθνικής Ελλάδος που κατέκτησε το Ευρωπαϊκό Πρωτάθλημα του 2004.
Σε συλλογικό επίπεδο
Ξεκίνησε το ποδόσφαιρο από τους ερασιτέχνες του Πανιωνίου. Έκανε το ντεμπούτο του στην Α΄ Εθνική στις 27 Ιανουαρίου 1991 ως ερασιτέχνης, όταν ο Πανιώνιος έβαλε την ερασιτεχνική του ομάδα τη 16η αγωνιστική απέναντι στον Παναθηναϊκό. Το ίδιο έτος εντάχθηκε στην επαγγελματική ομάδα.
Αγωνίστηκε στον Πανιώνιο ως το τέλος του 1998, κατακτώντας μαζί του το κύπελλο Ελλάδας (1997-98). Στη συνέχεια αγωνίστηκε στον Παναθηναϊκό ως το 2003, στην πορτογαλική Μπενφίκα (2004-05) και στη σκωτσέζικη Χαρτς (2005-07). Το 2007 επανήλθε στον Παναθηναϊκό και τον Ιούλιο του 2008 αποφάσισε να αποσυρθεί από την ενεργό δράση, σε ηλικία 35 ετών.
Στην εθνική Ελλάδος
Το ντεμπούτο του με την Ελλάδα πραγματοποιήθηκε στις 3 Φεβρουαρίου 1999, στη φιλική αναμέτρηση εναντίον της Φινλανδίας στην Κύπρο. Συνολικά με τη γαλανόλευκη φανέλα αγωνίστηκε 60 φορές και σημείωσε 4 τέρματα.
Κορυφαία στιγμή της καριέρας του υπήρξε η κατάκτηση του Euro 2004 στην Πορτογαλία, όπου αγωνίστηκε και στους έξι αγώνες της Ελλάδας. Ήταν επίσης μέλος της ομάδας που συμμετείχε στο Κύπελλο Συνομοσπονδιών το 2005 στη Γερμανία.
Καριέρα τεχνικού διευθυντή
Μετά την αποχώρησή του από την ενεργό δράση συνέχισε να βρίσκεται στον χώρο του ποδοσφαίρου από τη θέση του τεχνικού διευθυντή των εθνικών ομάδων Ανδρών και Ελπίδων της Ελλάδας. Με την έλευση του Κλαούντιο Ρανιέρι στην τεχνική ηγεσία της Ελλάδας το συμβόλαιο του Φύσσα (που έληξε την 1η Αυγούστου 2014) δεν ανανεώθηκε και μερικές ημέρες αργότερα ανακοινώθηκε η έναρξη της συνεργασίας του με τον Παναθηναϊκό ως Διευθυντής Ποδοσφαίρου, επιστρέφοντας στους "πράσινους" έπειτα από 6,5 χρόνια, θέση από την οποία αποχώρησε τον Φεβρουάριο του 2016, για να επιστρέψει μερικούς μήνες αργότερα, τον Δεκέμβριο του 2016, αναλαμβάνοντας ως Διευθυντής των ακαδημιών του συλλόγου.
Ενασχόληση με την πολιτική
Στις βουλευτικές εκλογές του 2019 έθεσε υποψηφιότητα στην περιφέρεια Α' Ανατολικής Αττικής με τη Νέα Δημοκρατία.
Προσωπική ζωή
Είναι παντρεμένος από το 2004 και έχει δύο κόρες, την Ραφαέλα (γενν. 2005) και την Σήλια (γενν. 2011).
Πηγές
Φυσσας Τακης Φυσσας Τακης Φυσσας Τακης Κατηγορία:Ποδοσφαιριστές Εθνικής Ελλάδας Κ21 Φυσσας Τακης Φυσσας Τακης Κατηγορία:Παράγοντες ΠΑΟ Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Χαρτ οφ Μιντλόθιαν Κατηγορία:Ποδοσφαιριστές Μπενφίκα Κατηγορία:Ποδοσφαιριστές Κυπέλλου Συνομοσπονδιών FIFA 2005 Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Έλληνες ποδοσφαιριστές στο εξωτερικό Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου Κατηγορία:Ξένοι ποδοσφαιριστές στην Σκωτία
Ενδοκυττάρωση
Γενικά
Υλικά από τον εξωκυττάριο χώρο καθώς επίσης και από την έξω επιφάνεια της κυτταρικής μεμβράνης, μπορούν να ενσωματωθούν μέσα στο κύτταρο με μια διαδικασία εγκόλπωσης που πραγματοποιείται συνήθως πάνω στην επιφάνεια του κυττάρου μέσω της διαδικασίας που ονομάζεται ενδοκυττάρωση. Το τμήμα της κυτταρικής μεμβράνης εγκολπώνεται και συνενώνεται στα δύο άκρα του δημιουργώντας ένα ενδοκυτταρικό κυστίδιο ή, όπως αλλιώς λέγεται, ένα ενδόσωμα. Αυτό είναι ένα μικρό, σφαιρικό σωματίδιο, το οποίο περιβάλλεται από απλή μεμβράνη. Το υλικό που έχει εγκλειστεί μέσα σε ένα τέτοιο κυστίδιο στη συνέχεια μπορεί να υποστεί επεξεργασία μέσα στο κύτταρο με τη βοήθεια των ενζύμων που περιέχονται στα λυσοσώματα.
Διάκριση
Η ενδοκύττωση διακρίνεται ανάλογα στην κυτταροποσία (pinocytosis) και την κυτταροφαγία ή φαγοκυττάρωση (phagocytosis). Η διάκριση των δύο βασικών αυτών τύπων γίνεται με κριτήριο το μέγεθος του κυστιδίου που περικλείει το εισερχόμενο σώμα. Ειδικότερα στην κυτταροποσία η διάμετρος του σχηματιζόμενου κυστιδίου δεν ξεπερνά τα 150 nm, ενώ του φαγοκυτταρικού κυστιδίου ξεπερνά τα 250 nm.
Αντίστροφη διεργασία
Ο αντίστροφος της ενδοκυττάρωσης μηχανισμός, δηλαδή της αποβολής ουσιών, ονομάζεται εξωκυττάρωση και αναφέρεται στη συνένωση ενός κυστιδίου που περιβάλλεται από μεμβράνη, με την επιφανειακή κυτταρική μεμβράνη με σκοπό την απέκκριση του περιεχομένου του στον περιβάλλοντα εξωκυττάριο χώρο. Αυτή η συνένωση των δύο μεμβρανών έχει επίσης ως αποτέλεσμα την ενσωμάτωση ενός νέου μεμβρανικού τμήματος στην επιφάνεια του κυττάρου.
Εξωτερικοί σύνδεσμοι
Κατηγορία:Κυτταρικές διεργασίες Κατηγορία:Μοριακή Βιολογία
Membrantransport
Ρουθ Τιακό Ουατανάμπε
Η Ρουθ Τιακό Ουατανάμπε (12 Μαΐου 1916 – February 26, 2005 ) ήταν Ιαπωνοαμερικανίδα μουσικοβιβλιοθηκάριος. Για 38 χρόνια (1946-1984), διηύθυνε τη Μουσική Βιβλιοθήκη Sibley στο Eastman School of Music στο Πανεπιστήμιο του Ρότσεστερ.
Την αποκαλούσαν «μια από τις σπουδαίες βιβλιοθηκονόμοι της μουσικής του εικοστού αιώνα».